# Andmete töötlemine

## Toetatud failivormingud

Praegu toetab Kst andmeallikatena ASCII tekstifaile, BOOMERANG-i raamifaile ja BLAST dirfile-faile. Tulevikus on võimalik ka muude failivormingute toetamine.

### ASCII sisendfailide loomine

Lihtsaim sisendfaili vorming on ASCII tekstifail. Need on enamasti hästi loetavad ka inimesele, mitte ainult arvutile, ning neid saab soovi korral ka käsitsi luua. Toome siin näite tüüpilisest ASCII sisendfailist.

    112.5 3776 428
    187.5 5380 429
    262.5 5245 345
    337.5 2942 184
    412.5 1861 119
    487.5 2424 138
    567.5 2520 162
    637.5 1868 144
    712.5 1736 211
    787.5 1736 211
    862.5 2172 292
    937.5 1174 377
    1000.5 499 623

Faili iga veerg kujutab endast &kst; seisukohalt vaadates vektorit. Veerge eristavad tühikud, ridu reavahetused.

## Andmenõustaja

Andmenõustaja võimaldab kiiresti ja hõlpsalt andmefailide põhjal luua ja &kst;-sse importida vektoreid, kõveraid ja jooniseid. Nõustaja käivitamiseks vali käsk Andmenõustaja... menüüst Andmed. Seejärel palutakse sul valida andmeallikas. Otsi üles sobilik andmefail või sisesta selle asukoht käsitsi ning klõpsa nupule Järgmine. Ilmub selline aken.

Andmenõustaja teine aken
Andmenõustaja teine aken

Vali väljad, mida soovid &kst;-sse importida. Väljaloendit saab filtreerida loendi kohal olevasse tekstikasti vajalikku stringi sisestades (lubatud on ka metamärgid). Järgnev loetelu selgitab muid aknas olevaid võimalusi ja valikuid.

Algusraam

  Esimene raam (rida andmefailis), millest hakatakse andmeid lugema.

Arvestamine lõpust

  Selle valimisel loetakse raamid, mille arv on määratud võimalusega Raamide arv, alates andmefaili lõpust.

Raamide arv

  Loetavate raamide koguarv.

Loetakse lõpuni

  Selle valimisel loetakse raamist, mis on määratud võimalusega Alustav raam, kuni faili lõpuni. Kui valida nii Arvestamine lõpust kui ka Loetakse lõpuni, loetakse andmed faili algusest selle lõpuni.

Raamid jäetakse vahele

  Lugemisel vahelejäetavate raamide arv. Kui anda siin näiteks 1, siis jäetakse andmete lugemisel failist vahele iga teine raam.

Eelnevalt rakendatakse liikuva keskmise filtrit

  Enne muid tegevusi kasutatakse liikuva keskmise filtrit.

Jõuspektri ja X-telje seadistusi saab määrata osas Joonise tüübid, mida nüüd kirjeldamegi.

XY, Jõuspekter ja XY ja jõuspekter

  Võimalus valida, kas joonistama peaks olema ainult jõuspektri (PSD), ainult andmed või mõlemad. Kui valida jõuspekter, saab kasutada ka mõningaid täiendavaid seadistusvõimalusi.

X-telje vektor

  Seda vektorit kasutatakse joonistel iseseisva vektorina. Võid valida välja oma andmefailist või indeksivektori. Indeksivektor on vektor, mis sisaldab elemente 0 kuni N-1, kus N on ridade arv andmefailis.

Ülejäänud seadistusi saab määrata ainult siis, kui valida jõuspektri joonistamine.

FFT pikkus

  Kiire Fourier' teisenduse (FFT) pikkus. Selle määramisel kasutatakse eksponenti `x` valemis `2^x`.

Andmete ühikud

  Vektorites andmete puhul kasutatavad ühikud.

Sammu ühikud

  Sammu määramiseks kasutatavad ühikud.

Valimi samm

  Valimi samm, mis kasutab võimalusega Sammu ühikud määratud ühikuid.

Apodeeritakse

  Selle valimisel apodeeritakse jõuspektri otsad.

Keskmine eemaldatakse

  Selle valimisel eemaldatakse valitud andmete keskmine (s.t. andmeid tõlgendatakse nii, et keskmine võrdub nulliga).

Kui oled kõik vajaliku määranud, klõpsa järgmisesse aknasse liikumiseks nupule Järgmine. Vali kõik filtrid, mida soovid andmetele rakendada, ja klõpsa viimasesse aknasse jõudmiseks nupule Järgmine.

Andmenõustaja kolmas aken
Andmenõustaja kolmas aken

Siin saab muuta joonise üldisi omadusi. Enamik neist peaks olema mõistetavad ka ilma seletuseta. Anname siin kõigest siiski lühikese ülevaate.

Kõvera stiil

  Võimalus valida, kas joonistatakse ainult andmepunktid, ainult andmepunkte siduvad jooned või mõlemad.

Kõvera paigutus

  Võimalus valida joonised, kuhu uued kõverad seada. Keritakse läbi loob määratud arvu uusi jooniseid ja kerib läbi iga joonise, asetades iga kord uue kõvera joonisele.

Pealdise tekitamine

  Võimalus valida joonistele seatavad pealdised ja legendid.

Joonise paigutus

  Võimalus valida aken/aknad, kuhu uued joonised seada. Uusi aknaid saab joonistele luua, kui valida uues aknas.

Kui oled kõik valikud langetanud, klõpsa nupule Lõpeta ning joonised tekitataksegi.

## Andmehaldur

Andmehaldur on keskne vahend, kus saab kõiki &kst;-s kasutatavaid andmeobjekte lisada, kustutada ja muuta. Halduri saab avada käsuga Andmehaldur menüüst Andmed.

### Uute andmeobjektide loomine

Uue andmeobjekti loomiseks andmehalduris klõpsa nupul Uus:. Ilmub uus aken, kus saab andmeobjekti seadistada.

Uusi kõveraid saab luua ka vektoril hiire parema nupuga klõpsates ja ilmuvast menüüst käsku Loo kõver... valides.

Uue andmeobjekti loomisel tuleb selle tuvastamiseks määrata sellele unikaalne nimi. Kasutada võib ka vaikenime (kui see on ikka unikaalne).

Kõigi vähegi joonistamiskõlbulike andmeobjektide seadistustes on kaks ühist sektsiooni — kõvera välimus ja kõvera paigutus. Neid kirjeldatakse allpool. Andmespetsiifilisi seadistusi tutvustab lähemalt andmetüüpidest rääkiv osa.

Siin ja edaspidi tähendab kõver üldjuhul andmeobjekti joonistamisel joonisel nähtavaid jooni ja punkte — enamasti ei tähenda see mitte andmeobjekti enda kõverat.

#### Kõvera välimus

Kõvera välimuse sektsioonis saab muuta andmeobjektile joonistamisel antavat välimust.

  Selle nupule klõpsates avatakse värvivalija dialoog, kus saab muuta nii kõvera joonte kui punktide värvi.

Näidatakse punkte

  Selle märkimisel näidatakse kõvera joonistamisel andmepunkte. Paremal asuv hüpikkast võimaldab valida punktide kuju.

Näidatakse jooni

  Selle märkimisel näidatakse kõvera joonistamisel andmepunkte siduvaid jooni. Valida saab nii joone paksuse kui ka stiili.

#### Kõvera paigutus

Kõvera paigutuse sektsioonis saab määrata uute kõverate asukoha.

Joonise aken

  Määrab akna, kuhu kõver seatakse. Klõpsuga nupule Uus... saab luua uue akna.

Asukoht olemasoleval joonisel

  Selle märkimisel asetatakse kõver olemasolevale joonisele. Sobiva joonise saab valida paremal asuvas hüpikkastis.

Asukoht uuel joonisel

  Selle märkimisel asetatakse kõver uuele joonisele. Valida saab uue joonise veergude arvu. Pane tähele, et kõvera võib asetada nii uuele kui ka olemasolevale joonisele.

Kui oled määranud uue andmeobjekti kõik vajalikud seadistused, klõpsa selle loomiseks nupule Rakenda uuele.

### Olemasolevate andmeobjektide muutmine ja kustutamine

Olemasoleva andmeobjekti muutmiseks vali see andmehalduris ja klõpsa nupule Muuda. Ilmub valitud objekti seadistustedialoog. See on samasugune nagu uue objekti loomisel, nii et vaata selle kirjeldust lähemalt uute andmeobjektide loomise osast.

Andmeobjekti kustutamiseks vali see andmehalduris ja klõpsa nupule Kustuta. Pane tähele, et veerus # kasutusel peab seisma 0, muidu ei saa objekti kustutada. Veerg # kasutusel teatab, mitu korda on antud andmeobjekt ja selle järglased (kui neid on) leidnud kasutamist teiste andmeobjektide poolt või joonistel. Allpool on tooduid mõningad piirangud, mida tuleks andmeobjektide kustutamisel meeles pidada ja arvestada.

- Kõik joonistatavad objektid (kõverad, võrrandid, histogrammid ja jõuspektrid) tuleb enne kustutamist joonistelt eemaldada. Objekti saab jooniselt eemaldada, kui klõpsata andmehalduris selle nimel hiire parema nupuga ja valida alammenüüst Eemalda jooniselt vajalik joonis.

- Kõik mingit andmevektorit kasutavad kõverad peavad olema kustutatud, enne kui saab kustutada andmevektorit ennast.

- Ükski eellasest andmeobjekti järglane ei tohi olla kasutusel, muidu ei saa eellasobjekti kustutada.

Pärast kõverate arvukamat kustutamist ja eemaldamist joonistelt võid leida andmehalduris hulga kasutamata andmeobjekte. Nende kiireks eemaldamiseks klõpsa nupule Puhasta.

## Andmetüübid

&kst; kasutab seitset peamist andmeobjekti tüüpi. Andmeobjektid võivad sisaldada muid andmeobjekte, mida näidatakse andmehalduris puuvaatena. Järgnev diagramm näitab erinevate andmetüüpide suhteid.

&kst; andmetüübid

Nagu diagrammilt näha, on kõver, võrrand, histogramm ja jõuspekter ainsad andmetüübid, mida saab joonistada. Kõverad luuakse vektorite põhjal, võrrandid, jõuspektrid ja pluginad aga sisaldavad alamvektoreid.

Nüüd toome ära kõigi andmetüüpide kirjeldused, andes ka ülevaate seadistustest ja valikutest, mida saab kasutada vastavat andmetüüpi luues või muutes. Peaaegu kõigile andmetüüpidele ühised seadistused on välja jäetud — nende kirjeldust vaata uute andmeobjektide loomisest kõnelevast osast.

### Vektorid

Vektorid on &kst; ilmselt kõige enam kasutust leidvad andmeobjektid. Nagu nende nimigi eeldab, kujutavad vektorid endast lihtsalt järjekorda seatud numbriloendit. Enamasti sisaldavad nad andmepunktide X- või Y-koordinaate.

Näidataval pildil on näha vektorite loomise/muutmise dialoog. Selle seletuse leiab altpoolt.

Vektorite muutmine
Vektorite muutmine

#### Andmevektorite parameetrid

Andmevektori lähtefaili ja muud parameetrid saab määrata järgnevaid võimalusi pruukides.

Väli või veerg

  Väli või veerg, mille põhjal vektor luuakse.

Algusraam

  Esimene raam (rida andmefailis), millest hakatakse andmeid lugema.

Arvestamine lõpust

  Selle valimisel loetakse raamid, mille arv on määratud võimalusega Raamide arv, alates andmefaili lõpust.

Raamide arv

  Loetavate raamide koguarv.

Loetakse lõpuni

  Selle valimisel loetakse raamist, mis on määratud võimalusega Alustav raam, kuni faili lõpuni. Kui valida nii Arvestamine lõpust kui ka Loetakse lõpuni, loetakse andmed faili algusest selle lõpuni.

Raamid jäetakse vahele

  Lugemisel vahelejäetavate raamide arv. Kui anda siin näiteks 1, siis jäetakse andmete lugemisel failist vahele iga teine raam.

Eelnevalt rakendatakse liikuva keskmise filtrit

  Enne muid tegevusi kasutatakse liikuva keskmise filtrit.

### Kõverad

Kõveraid kasutatakse esmajärjekorras vektorite põhjal joonistatavate objektide loomiseks. Kõverad luuakse kahe vektori põhjal - X-telje vektor ja Y-telje vektor, mis mõlemad peaksid sisaldama andmepunktide kogumit. Nii võib kõverat pidada andmepunktide ja neid ühendavate joonte kogumiks.

Näidataval pildil on näha kõverate loomise/muutmise dialoog. Selle seletuse leiab altpoolt.

Kõverate muutmine
Kõverate muutmine

#### Kõvera sisu

Selles sektsioonis saab määrata kõvera olemuse.

X-telje vektor

  Vektor, mida kasutatakse iseseisva (rõhtsa) telje jaoks.

Y-telje vektor

  Vektor, mida kasutatakse sõltuva (püstise) telje jaoks.

X veatulp

  Vektor, mis sisaldab X-telje vektorile vastavaid veaväärtusi.

Y veatulp

  Vektor, mis sisaldab Y-telje vektorile vastavaid veaväärtusi.

### Võrrandid

Võrrandi andmeobjekt koosneb matemaatilisest avaldisest ja sõltumatust muutujast. Avaldis luuakse skalaare, vektoreid ja operande kasutades ning see esindab tavaliselt sõltuva muutuja väärtusi. Sõltumatu muutuja võib olla olemasolev vektor, kuid selle võib genereerida ka võrrandiobjekti luues või muutes. Kuna võrrand sisaldab endas andmepunktide kogumit, saab seda ka joonistada.

Näidataval pildil on näha võrrandite loomise/muutmise dialoog. Selle seletuse leiab altpoolt.

Võrrandi muutmine
Võrrandi muutmine

#### Võrrand

Selles osas saab muuta sõltuvat muutujat esindavat matemaatilist avaldist.

Operandid

  Saadaolevate operandide loend. Loendist mingi operandi valimine lisab selle kohta, kus tekstikastis Võrrand asub parajasti kursor.

Vektorid

  &kst; aktiivsete vektoriobjektide loend. Loendist mõne vektori valimine lisab selle kohta, kus tekstikastis Võrrand asub parajasti kursor.

Skalaarid

  Saadaolevate skalaaväärtuste loend. See koosneb nii käesoleva &kst; seansi skalaarväärtustest kui ka mõningatest kasutadaolevatest konstantidest. Loendist mõne skalaari valimine lisab selle kohta, kus tekstikastis Võrrand asub parajasti kursor.

Võrrand

  Sõltumatut muutujat esindav matemaatiline avaldis. Selle võib käsitsi tekstikasti sisestada või valida sobiva ülalolevat hüpikkasti kasutades.

#### Sõltumatu muutuja

Selles osas saab määrata sõltumatu muutuja väärtuste allika.

Kasutatakse olemasolevat vektorit

  Vektor, mida kasutada sõltumatu muutujana.

Interpoleeritakse suurima resolutsiooni vektorini

  Selle märkimisel interpoleeritakse olemasolev vektor suurima võimaliku resolutsioonini.

Genereeritakse X

  Selle valimisel genereeritakse sõltumatu muutujana kasutatavad väärtused. Määra väikseim genereeritav väärtus väljal Alates ja suurim väljal kuni. Määra valimite arvu väärtuseks samas vahemikus väärtuste arv, kui soovid genereerida väikseima ja suurima väärtuse vahel (kaasa arvatud).

### Histogrammid

Histogrammi andmeobjekt kujutab endast konkreetse vektori histogrammi. Histogrammiobjektid on joonistatavad.

Näidataval pildil on näha histogrammide loomise/muutmise dialoog. Selle seletuse leiab altpoolt.

Võrrandi muutmine
Võrrandi muutmine

#### Histogrammi omadused

Selles osas saab muuta lähtevektorit ning histogrammi põhiomadusi.

Andmevektor

  Andmevektor, mille põhjal histogramm luua. Kuigi vektor on vajalik histogrammi loomiseks, koheldakse vektorit histogrammi loomisel mittekasutatavana.

Alates ja kuni

  Alates sisaldab histogrammi vasakpoolseima kasti vasakut raja. kuni sisaldab histogrammi parempoolseima kasti paremat raja.

Kastide arv

  Histogrammi kastide arv.

Automaatne kast

  Sellel klõpsates genereeritakse väljade Alates ja kuni väärtused lähtevektori vastavalt väikseima ja suurima väärtuse põhjal.

#### Y-telje normaliseerimine

Selles osas saab määrata histogrammi Y-telje normaliseerimise tüübi.

Arv kastis

  Selle valimisel esindab Y-telg elementide arvu igas kastis.

Murd kastis

  Selle valimisel esindab Y-telg elementide murrulist tähtsust (elementide koguarvust) igas kastis.

Protsent kastis

  Selle valimisel esindab Y-telg elementide protsenti (elementide koguarvust) igas kastis.

Tippkast = 1,0

  Selle valimisel esindab Y-telg elementide arvu igas kastis jagatud elementide arvuga suurimas kastis (suurima elementide arvuga kastis).

### Jõuspekter

Jõuspektri andmeobjekt esindab vektori jõuspektrit.

Näidataval pildil on näha jõuspektri loomise/muutmise dialoog. Selle seletuse leiab altpoolt.

Jõuspektri aken
Jõuspektri aken

#### Kõvera sisu

Selles osas saab muuta lähtevektorit ning jõuspektri põhiomadusi.

Andmevektor

  Andmevektor, mille põhjal jõuspekter luua.

Apodeeritakse

  Selle valimisel apodeeritakse jõuspektri otsad.

Keskmine eemaldatakse

  Selle valimisel eemaldatakse valitud andmete keskmine (s.t. andmeid tõlgendatakse nii, et keskmine võrdub nulliga).

FFT pikkus

  Kiire Fourier' teisenduse (FFT) pikkus. Selle määramisel kasutatakse eksponenti `x` valemis `2^x`.

Sammu ühikud

  Sammu määramiseks kasutatavad ühikud.

Valimi samm

  Valimi samm.

### Pluginad

Plugina andmeobjekt esindab &kst; pluginat. Kõigil pluginatel on ühine vorming ning andmehaldur näitab neid tüübiga plugin. Rohkem infot pluginate kohta annab osa Pluginad ja filtrid.

### Sündmused

Sündmuste andmetüüp esindab &kst; sündmuste monitori. Sündmuste monitor hoiab sisuliselt silma peal ühel või enamal vektoril või skalaaril ning sooritab teatud toimingu, kui mõni vektorile või skalaarile määratud tingimus osutub tõeseks. Sündmuste monitori kasutatakse tavaliselt andmeesitusel reaalajas. Nii võib sündmuste monitor näiteks jälgida, kas mõni temperatuuri esindatest andmevektori elementidest ületab eelnevalt määratud väärtust.

Näidataval pildil on näha sündmuste loomise/muutmise dialoog. Selle seletuse leiab altpoolt.

Sündmuste monitori aken
Sündmuste monitori aken

#### Avaldis

Selles osas saab muuta jälgitavat tingimust ja muid sündmuse omadusi.

Operandid

  Saadaolevate operandide loend. Loendist mõne operandi valimine lisab selle kohta tekstikastis Avaldis, kus asub parajasti kursor.

Vektorid

  &kst; aktiivsete vektoriobjektide. Loendist mõne vektori valimine lisab selle kohta tekstikastis Avaldis, kus asub parajasti kursor.

Skalaarid

  Saadaolevate skalaaväärtuste loend. See koosneb nii käesoleva &kst; seansi skalaarväärtustest kui ka mõningatest kasutadaolevatest konstantidest. Loendist mõne skalaari valimine lisab selle kohta, kus tekstikastis Avaldis asub parajasti kursor.

Avaldis

  Jälgitav avaldis. Selle võib otse tekstikasti kirjutada või valida ülalolevast hüpikkastist. Kontrolli, et tekstikastis olev avaldis oleks ikka tõeväärtusavaldis (s.t. selle tulemus saaks olla tõene või väär). Tavaliselt tähendab see võrdsuse või ebavõrdsuse defineerimist avaldises. Pane tähele, et tekstikasti sisestatud vektoritel jälgitakse nende üksikelemente.

  Kui avaldis osutub tõeseks, käivitatakse sündmus. Milline toiming ette võetakse, sõltub kahes järgmises osas langetatud valikutest.

Kirjeldus

  Selles kastis saab anda sündmuse lühikirjelduse. Seda pruugitakse peamiselt hea abivahendina arvukate sündmuste täpseks jälgimiseks. Tekstikasti võib sisestada just sellise teksti, mida heaks pead.

#### Kst silumislogi

Selles osas saab määrata sündmuste käivitamisel &kst; silumislogisse lisatavate kirjete omadusi.

Logitakse kui:

  Selle märkimisel lisatakse sündmuste käivitamisel kirjed &kst; silumislogisse.

Märguanne

  Kirje logitakse märguandena.

Hoiatus

  Kirje logitakse hoiatusena.

Viga

  Kirje logitakse veana.

#### Märguanne e-postiga

Selles osas saab määrata sündmuste käivitamisel e-postiga saadetavate märguannete omadusi.

Märguanne

  Selle märkimisel saadab &kst; sündmuse käivitamisel märguande e-postiga määratud aadressile.

## Andmemenüü

Menüüga Andmed saab kasutada enamikku &kst; andmeobjektidega seotud võimalusi. Suurem osa menüükirjetest kordavad mujalolevaid funktsioone, mistõttu siinkohal kirjeldatakse neid ainult lühidalt.

Laadi uuesti

  Laeb kõik vektorid lähtefailidest uuesti.

Andmenõustaja...

  Avab andmenõustaja.

Andmehaldur

  Avab andmehalduri.

Redigeeri [andmeobjekt]

  Avab vastava andmeobjekti muutmise dialoogi. Nende kirjeldust vaata osast Andmetüübid.

Vaata skalaare

  Avab dialoogi, kus on näha kõigi käesoleva &kst; seansi skalaaride väärtused. Väärtuste muutumisel uuendatakse dialoogi dünaamiliselt.

Vaata vektoreid

  Avab dialoogi, kus on näha kõigi aktiivsete vektorite väärtused. Vali vajalik vektor hüpikkastist. Dialoogi uuendatakse väärtuste muutumisel dünaamiliselt.

Loo kiiresti uus kõver

  Avab dialoogi, millega saab kiiresti andmefailide põhjal uusi kõveraid luua. Dialoog kujutab endast dialoogide Kõvera muutmine ja Vektori muutmine kombinatsiooni.

Loo kiiresti uus PSD

  Avab dialoogi, millega kiiresti luua jõuspekter kas andmefaili või vektori põhjal. Dialoog kujutab endast dialoogide Jõuspektri muutmine ja Vektori muutmine kombinatsiooni.

Muuda andmefaili

  Avab dialoogi, millega kiiresti muuta vektoritega seotud andmefaile. Vali muudetavad vektorid ja seejärel määra uus andmefail. Muudatuste salvestamiseks klõpsa nupule Rakenda.