# Salvestamine ja trükkimine

&kst; pakub mitut viisi andmete ja jooniste salvestamiseks ning eksportimiseks, mida allpool kirjeldamegi.

## Joonise definitsiooni salvestamine

Joonise definitsioon on sisuliselt &kst; seansi hetktõmmis. See sisaldab kõiki jooniseid, andmeobjekte ja joonisepaigutusi, mis eksisteerisid salvestamise hetkel.

Joonise definitsiooni salvestamiseks vali lihtsalt Salvesta või Salvesta kui... (sõltuvalt sellest, kas soovid salvestada faili uue nime all või mitte) menüüst Fail. Ava ilmuvas dialoogis asukoht, kuhu soovid joonise definitsiooni salvestada, sisesta meelepärane failinimi ja klõpsa nupule Salvesta. Joonise definitsioon salvestatakse laiendiga `*.kst`.

## Vektorite ja jooniste eksport

&kst; vektoreid ja jooniseid võib salvestada ehk eksportida failina. See on näiteks kasulik reaalajas andmeid esitavate jooniste hetkeseisu salvestamiseks või genereeritud vektorite kasutamiseks mõnes muus rakenduses.

### Vektorite eksport

Vektori eksportimiseks failina vali käsk Salvesta vektorid kettale... menüüst Fail. Vektor salvestatakse ASCII andmefailina. Faili esimene veerg sisaldab automaatselt genereeritud indeksivektorit (alguspunkt 0), teine veerg aga valitud vektori elemente. Allpool on näha eksporditud vektori näide.

    0 3776
    1 5380
    2 5245
    3 2942
    4 1861
    5 2424
    6 2520
    7 1868
    8 1736
    9 1736
    10 2172
    11 1174
    12 499

### Jooniste eksport

&kst; joonise eksportimiseks graafikafailina vali käsk Eksport graafikafailina... menüüst Fail. Ilmub selline dialoog.

Eksport graafikafailina
Eksport graafikafailina

Salvestamisel saab kasutada järgmisi lisavõimalusi:

Salvestamise asukoht

  Koht, kuhu graafikafail salvestada. Sisesta see käsitsi või klõpsa tekstiväljast paremal asuvale nupule, et see süsteemist üles leida.

Mõõtmed

  Võimalus valida pikslites graafika mõõtmed. Märgi Ruut, kui soovid, et graafika pikkus ja laius oleks võrdsed.

Automaatne salvestus

  Selle märkimisel salvestab &kst; joonise automaatselt määratud faili määratud intervallide järel.

Salvestamise intervall

  Automaatse salvestamise intervall sekundites.

Klõpsa nupule Salvesta kohe salvestamiseks aega viitmata valitud võimalusi kasutades. Klõpsa nupule Sulge dialoogi sulgemiseks (automaatset salvestamist hakatakse ikkagi kasutama, kui selle valisid).

## Trükkimine

Kõigi aktiivses aknas leiduvate jooniste trükkimiseks vali käsk Trüki... menüüst Fail. Ilmub tavapärane &kde; trükkimisdialoog. Praegu ei ole trükkimise juures mingeid lisavõimalusi. Trükitav lehekülg sisaldab rõhtpaigutuses aktiivses aknas olevaid jooniseid. Lisatakse ka jalus, millel seisab lehekülje number, akna nimi ja kuupäev.