# Jooniste ja akende kasutamine

Käesolevas peatükis selgitatakse &kst; jooniste ja akende olemust ning tutvustatakse nende käsitsemise üksikasju. Et mõisted selged oleks, näitab järgnev diagramm akende, jooniste ja joonistatavate andmeobjektide seoseid.

&kst; akende, jooniste ja kõverate seosed

Nagu diagrammilt näha, võib igas &kst; aknas olla null või rohkem joonist ja igal joonisel null või rohkem joonistatavat andmeobjekti. Üks vahest veidi häiriv asjaolu &kst; puhul on see, et mõisteid kõver ja joonistatav andmeobjekt kasutatakse sünonüümidena. Lihtsaim seletus on tõdemus, et kõver ja joonistatav andmeobjekt on lihtsalt ühe ja sama asja kaks erinevat nimetust - ja et lisaks sellele on olemas ka andmeobjekt, millel juhtumisi on nimeks kõver. Ka see andmeobjekt on joonistatav ning sel moel kõver selle sõna esmatähenduses. Käesolevat peatükki lugedes tasuks selline terminoloogiline anomaalia kõrva taha jätta.

## Joonisedialoog

Joonisedialoog on keskne koht, kus oma jooniseid hallata. Selle kasutamiseks vali käsk Muuda jooniseid menüüst Joonised. Dialoogi ülaosas on näha kaks hüpikkasti:

Joonisedialoogi ülaosa
Joonisedialoogi ülaosa

Joonise muutmiseks vali vasakul asuvast hüpikkastist aken, kus joonis asub, ning paremalt joonis ise.

Joonisedialoogi allosas on neli nuppu.

Kustuta

  Kustutab valitud joonise. Joonis eemaldatakse aknast, kus see varem asus.

Rakenda uuele

  Loob määratud seadistustega uue joonise. Pane tähele, et joonisel peab olema unikaalne nimi (selline, mida veel olemas pole).

Rakenda olemasolevale

  Rakendab määratud seadistusi olemasolevale joonisele.

Sulge

  Sulgeb joonisedialoogi.

Joonise seadistusi saab muuta dialoogi erinevatel kaartidel.

### Sisu

Kaart Sisu näeb välja selline.

Joonisedialoogi sisukaart
Joonisedialoogi sisukaart

Nagu kaardi nimestki näha, saab siin määrata joonise sisu. Allpool selgitame lühidalt siinseid võimalusi.

Unikaalne joonise nimi

  Joonise unikaalne nimi on selle identifikaator. Ühesugused nimed ei ole lubatud.

Näidatavad kõverad ja Saadaolevad kõverad

  Näidatavad kõverad loetleb joonisel kujutatavad kõverad ehk joonistatavad andmeobjektid. Saadaolevad kõverad toob ära kõik &kst; joonistatavad andmeobjektid, mida ei leidud loendis Näidatavad kõverad. Kõvera liigutamiseks ühest loendist teise vali vajalik kõver ja klõpsa seejärel kahe loendi vahel asuvale noolenupule (nool vasakule viib kõvera loendist Saadaolevad kõverad loendisse Näidatavad kõverad ning nool paremale loendist Näidatavad kõverad loendisse Saadaolevad kõverad).

Joonise asukoht

  Joonise asukoht aknas.

Veerud

  Veergude arv joonisel.

### Piirangud

Selline näeb välja kaart Piirangud.

Joonisedialoogi piirangute kaart
Joonisedialoogi piirangute kaart

Sellel kaardil saab seadistada joonise telgi. Seadistused on jagatud kaheks — X-telje ja Y-telje seadistused. Mõlemad osad on ühesugused.

Automaatne skaleerimine

  Selle valimisel valib &kst; automaatselt antud telje skaala vastavalt joonistatava kõvera suurimale ja väikseimale väärtusele.

Automaatne kasv

  Hmm, ma ei tea, mida see teeb.

AC

  Selle valimisel valib &kst; automaatselt antud telje skaala vastavalt võimalusega Vahemik määratud piirangule.

Fikseeritud

  Siin saab käsitsi määrata telje alumise ja ülemise raja. Sisesta piirangud võimalusest Vahemik paremal asuvatesse tekstikastidesse.

Tipust sõltumatu automaatne skaleerimine

  Selle valimisel valib &kst; automaatselt teljele skaala, mille aluseks ei pruugi tingimata olla joonistatava kõvera suurim ja väikseim väärtus. Üldiselt ignoreeritakse seda võimalust kasutades tippe ehk väärtuste järsku lühiajalist suurenemist või kahanemist.

Logaritmiline

  Selle märkimisel kasutatakse teljel logaritmilist skaalat.

### Legend

Selline näeb välja kaart Legend.

Joonisedialoogi legendikaart
Joonisedialoogi legendikaart

Sellel kaardil saab määrata joonise legendi seadistusi. Enamik seadistusi puudutab legendi välimust. Legendi kasutamise ei ole kohustuslik.

Näidatakse legendi

  Selle võimalusega saab legendi näitamise joonisel sisse ja välja lülitada. Kui soovid legendi näha, tuleb kast märkida.

Näidatakse legendikastis

  Selle valimisel näidatakse legendi kastis.

Joondus

  Legendi elementide rõhtjoondus. Hüpikkastis saab valida võimaluste Paremal, Keskel ja Vasakul vahel.

Fondi perekond

  Legendi tekstis kasutatav font. Vali meelepärane hüpikkastist.

Fondi suurus

  Legendi teksti suurus. Pane tähele, et see ei ole määratud mitte punktides.

Värvid

  Selle abil saab määrata legendi teksti värvi. Ülemine vasak kast näitab esiplaani värvi, alumine parempoolne taustavärvi (ei ole praegu tarvitusel). Värvi muutmiseks tee vajalikul kastil topeltklõps, mispeale ilmub tavapärane värvivalija dialoog. Klõpsa esiplaani ja tausta värvide vahetamiseks . Kui soovid kiiresti naasta vaikevärvide juurde, klõpsa

Legendiseadistusi rakendatakse kõigile joonistele

  Selle märkimisel rakendatakse kõike siin kaardil määratut igale &kst; joonisele, kui klõpsata nuppu Rakenda uuele või Rakenda olemasolevale.

  Sellega eemaldatakse kõik varem määratud legendiseadistused kõigilt joonistelt.

Legend (eelvaatlus)

  Kaardi allosas asuv eelvaatlus näitab, kuidas legenditekst näeb välja 100&percnt; suurendusega. Muu hulgas saab eelvaatlust kasutada sobiva fondi valimiseks.

### Pealdised

Selline näeb välja kaart Pealdised.

Joonisedialoogi pealdiste kaart
Joonisedialoogi pealdiste kaart

Sellel kaardil saab määrata jooniste pealdiste seadistusi.

Praegune skalaaride nimekiri

  Parajasti &kst;-s defineeritud skalaaride loend. Seda kasutatakse peamiselt kiireks väärtuste lisamiseks pealdise teksti. Siit mõne elemendi valimine lisab selle käesolevasse teksti kursori asukohta.

Tipp-pealdis

  Joonise kohal asetsev pealdis. Vali siin fondi suurus ja anna pealdise tekst.

Y-telg

  Joonise Y-telje kõrval vertikaalselt asetsev pealdis. Vali siin fondi suurus ja anna pealdise tekst.

X-telg

  Joonise X-telje kõrval vertikaalselt asetsev pealdis. Vali siin fondi suurus ja anna pealdise tekst.

Numbrid

  Numbrid, mida kasutatakse nii joonise X- kui Y-telje puhul. Siin saab määrata ainult fondi suuruse.

Fondi perekond

  Joonise kõigil pealdistel kasutatav font. Vali sobiv font hüpikkastist.

Fondiseadistusi rakendatakse kõigile joonistele

  Selle märkimisel rakendatakse määratud fondipere ja fondi suuruse seadistusi kõigile &kst; joonistele, kui klõpsata nuppe Rakenda uuele või Rakenda olemasolevale.

  Sellega eemaldatakse kõigilt joonistelt varem määratud fondipere ja fondi suuruse seadistused. See ei puuduta siiski pealdise tegelikku teksti.

Automaatne pealdis

  Sellel klõpsates tekitatakse automaatselt tekst kõigile joonise pealdistele. Tipp-pealdise tekst toob ära joonisel kasutatavate andmefailide asukohad. Y-telje tekst toob ära sõltuvate muutujate kirjeldused (nt. histogrammi korral Number kastis). X-telje tekstiks saab sõltumatu muutujana kasutatava vektori nimi.

Pealdised (eelvaatlus)

  Kaardi Pealdised allosas paiknev eelvaatlus võimaldab näha kõiki nelja pealdist &percnt; suurenduses.

## Joonise kontekstimenüü

Joonistega tegeldes avab klõps hiire parema nupuga joonisel kontekstimenüü, kus leiduvad sagedamini kasutatavad käsud. Järgnevalt toome need lühidalt ära, viidates ühtlasi käsiraamatu muudele osadele, kus mainitud käske põhjalikumalt tutvustatakse.

Kustuta

  Kustutab joonise.

Muuda...

  Avab joonisedialoogi. Vaata selle seadistusi osast Joonisedialoog.

Suurenda

  Suurendab joonist, nii et see katab kogu akna. Kui kirje eest märge eemaldada, taastatakse joonise varasem suurus.

Paus

  Peatab reaalajas saabuvate andmete automaatse uuendamise. See käsk dubleerib käsku Paus menüüs Vahemik. Vaata täpsemalt osast Andmete kasutamine reaalajas.

Suurendus (alammenüü)

  Alammenüüd Suurendus kirjeldatakse osas nimetusega Suurendusmenüü.

Kerimine (alammenüü)

  Seda menüüd kirjeldatakse osas nimetusega Kerimismenüü.

Muuda (alammenüü)

  See alammenüü näitab muutmiseks kasutatavaid kõveraid. Klõps mõnel neist avab kõvera muutmise dialoogi. Sellega saab lähemalt tutvuda osas Kõverad.

Jaotus (alammenüü)

  Selles alammenüüs on näha kõverad, mille puhul on võimalik jaotus. Kõvera nime valimisel avatakse jaotusfunktsiooni dialoog. See sarnaneb pluginadialoogile, kuid näitab ainult neid pluginaid, mis suudavad jaotust sooritada. Sisendvektorid valitakse kõvera põhjal. Lisaks saab valida kõvera visuaalsed omadused, sest jaotusfunktsioon loob vektorid ja vektoritel põhinevad kõverad.

Eemalda (alammenüü)

  Selles alammenüüs on näha käesoleva joonise kõverad. Mõnel neist klõpsates eemaldatakse kõver jooniselt (kõverat ennast kui andmeobjekti siiski ei eemaldata).

## Pealdiseredaktor

Pealdiseredaktor võimaldab lisaks joonise koositsosadena loodud fikseeritud pealdistele asetada omaloodud pealdisi &kst; jooniseakendes mis tahes asukohta. Pealdiseredaktori avamiseks vali käsk Pealdiseredaktor menüüst Joonised. Hiirekursor muudab nüüd oma kuju. Pealdiseredaktorist väljumiseks vali mõni muu hiirerežiim (näiteks XY hiire suurendus). Järgnevalt kirjeldame kõiki pealdisredaktori režiimis kasutada olevaid võimalusi.

### Uute pealdiste loomine

Uue pealdise loomiseks pealdiseredaktoris klõpsa kusagile joonise X- ja Y-telje piirkonnas, kus ei ole juba pealdist. Ilmub pealdiseredaktori dialoog:

Järgnevalt selgitame dialoogi põhjalikumalt.

Skalaarid

  Parajasti &kst;-s defineeritud skalaaride loend. Hüpikkastist mõne skalaari valimine lisab selle väärtuse kursori asukohta väljal Pealdise tekst.

Pealdise tekst

  Pealdisel näidatav tekst. Võid selle siin käsitsi sisestada või kasutada hüpikkastist Skalaarid valitud väärtusi.

Font

  Pealdise tekstis kasutatav font. Vali see hüpikkastist.

Suurus

  Pealdise teksti suurus. Vaikimisi on see 0.

Pööramine

  Nurk kraadides, mille võrra pealdist pöörata. Positiivne väärtus pöörab pealdist päripäeva, negatiivne vastupäeva.

Joondus

  Pealdise rõhtjoondus. Valikuvõimalusteks on Vasakul, Keskel ja Paremal.

Kui oled pealdisele määratud seadistustega rahul, klõpsa nupule Rakenda pealdise seadistuste rakendamiseks ilma pealdiseredaktori dialoogi sulgemata. Klõpsa nupule OK seadistuste rakendamiseks ja dialoogi sulgemiseks. Samuti võid muidugi klõpsata nupule Sulge, mis sulgeb pealdiseredaktori dialoogi ilma mingeid seadistusi rakendamata.

### Olemasolevate pealdiste muutmine ja kustutamine

Olemasoleva pealdise muutmiseks klõpsa joonisel pealdisele. Avaneb pealdiseredaktori dialoog. Pealdise saab redaktoris kustutada klõpsuga nupule Kustuta.

### Pealdiste liigutamine

Olemasoleva pealdise liigutamiseks pealdiseredaktori režiimis lohista see lihtsalt joonisel vajalikku kohta.

## Andmerežiim

Andmerežiim võimaldab täpselt vaadata kõvera joonistamisel kasutatavaid andmepunkte. Andmerežiimi lülitamiseks vali käsk Andmerežiim menüüst Joonised. Kui liigutad kursorit joonise kohal, osutab punane täpp kursorile lähimale andmepunktile (vaata allolevat pilti). Olekuriba näitab andmepunkti koordinaate (kõvera joonistamisel kasutatud X- ja Y-vektorite positsioone). Olekuriba asub &kst; akna allservas paremal. Pane tähele, et andmerežiimis saab kasutada ka kõiki suurendusfunktsioone.

Joonisedialoogi ülaosa
Joonisedialoogi ülaosa

Kui olekuriba pole näha, kontrolli, et võimalus Olekuriba näitamine (menüüs Olek) oleks sisse lülitatud.

## Suurendus ja kerimine

Suurenduse ja kerimise kasutamine &kst; joonistel on tõesti imelihtne. Järgnevalt selgitame erinevaid suurendus- ja kerimisrežiime.

### Hiiresuurenduse režiimid

Erinevate režiimide kasutamiseks vali kas XY hiiresuurendus, X hiiresuurendus või Y hiiresuurendus menüüst Joonised.

#### XY hiiresuurendus

XY hiiresuurenduse korral saab joonisel valitud nelinurkset ala suurendada lihtsalt klõpsates ja nelinurka vastavalt soovile lohistades. Joonise X- ja Y-telg muutuvad vastavalt uuele skaalale. See režiim on kõige kasulikum joonise huvipakkuva piirkonnaga kiireks tutvumiseks ilma telgede skaalat täpselt seadistamata.

#### X hiiresuurendus

X hiiresuurenduse korral on Y-telg fikseeritud. Suurendus sooritatakse samuti ristkülikukujulist ala lohistades, kuid selle ülemine ja alumine raja on alati võrdsed Y-telje kehtiva ülemise ja alumise rajaga. See on kõige kasulikum näiteks kindla ajavahemiku uurimiseks, kui X-telg peaks endast kujutama ajavektorit.

X hiiresuurenduse saab veel kiiremini sisse lülitada klahvi Ctrl all hoides. Kursor muudab seepeale kuju. Klahvi Ctrl vabastamine taastab varasema hiiresuurenduse režiimi.

#### Y hiiresuurendus

Y hiiresuurenduse korral on X-telg fikseeritud. Suurendus sooritatakse samuti ristkülikukujulist ala lohistades, kuid selle vasak ja parem raja on alati võrdsed X-telje kehtiva vasaku ja parema rajaga. See on kõige kasulikum selliste andmete uurimiseks, mis on koondunud piki rõhtjoont.

Y hiiresuurenduse saab veel kiiremini sisse lülitada klahvi Shift all hoides. Kursor muudab seepeale kuju. Klahvi Shift vabastamine taastab varasema hiiresuurenduse režiimi.

### Suurendusmenüü

Suurendusmenüüd saab kasutada joonisel hiire parema nupuga klõpsates ja valides kontekstimenüüst alammenüü Suurenda. Seal on näha suurendustoimingud ja neile vastavad kiirklahvid, mida allpool kirjeldamegi.

Suurendustoiming | Kiirklahv | Kirjeldus
--- | --- | ---
Suurenda maksimumini | M | Määrab nii X- kui Y-teljele skaala, mis näitab kõiki andmepunkte. See on võrdväärne joonisedialoogi võimalusega Automaatne skaleerimine.
Suurenda tipust sõltumatu maksimumini | S | Määrab nii X- kui Y-teljele skaala, mis näitab enamikku andmepunkte. Jooniselt jäetakse välja tipud ehk X- või Y-telje väärtuste järsk ja lühiajaline kasvamine või kahanemine.
Eelmine suurendus | R | Taastab viimati kasutatud suurenduse.
Y suurendus AC sidestusega | A | Mis on AC sidestus?
X suurendus maksimumini | CtrlM | Määrab X-telje skaala selliseks, et kõigi andmepunktide X-väärtused jäävad X-telje miinimumi ja maksimumi vahele. Y-telje skaalat ei puudutata.
X vähendus | Shift Nool paremale | Mittelogaritmilise X-telje korral suurendab X-telje pikkust ligikaudu teguri 0,5 võrra X-telje keskpunkti muutmata. Y-telje skaalat ei puudutata.
X suurendus | Shift Nool vasakule | Mittelogaritmilise X-telje korral vähendab X-telje pikkust ligikaudu teguri 0,5 võrra X-telje keskpunkti muutmata. Y-telje skaalat ei puudutata.
Lülita logaritmilist X-telge | G | Lülitab X-teljel logaritmilise skaleerimise kasutamise sisse või välja.
Y suurendus maksimumini | ShiftM | Määrab Y-telje skaala selliseks, et kõigi andmepunktide Y-väärtused jäävad Y-telje miinimumi ja maksimumi vahele. X-telje skaalat ei puudutata.
Y vähendus | Shift Nool üles | Mittelogaritmilise Y-telje korral suurendab Y-telje pikkust ligikaudu teguri 0,5 võrra Y-telje keskpunkti muutmata. X-telje skaalat ei puudutata.
Y suurendus | Shift Nool alla | Mittelogaritmilise Y-telje korral vähendab Y-telje pikkust ligikaudu teguri 0,5 võrra Y-telje keskpunkti muutmata. X-telje skaalat ei puudutata.
Lülita logaritmilist Y-telge | L | Lülitab Y-teljel logaritmilise skaleerimise kasutamise sisse või välja.

Enamikku suurendustoiminguid on kõige mõistlikum kasutada hiiresuurenduse režiimides.

### Sobita teljed

Joonise telgede kiireks muutmiseks, nii et need sobiksid mõne muu joonise telgedega, klõpsa joonisel hiire parema nupuga ja vali alammenüüst Sobita teljed... teise joonise nimi. Aktiivse joonise X- ja Y-telge muudetakse nii, et need sobiks valitud joonise telgedega. Pane tähele, et see ei seo telgede skaalat omavahel jäädavalt: suurenduse muutmine ükspuha kumbal joonisel muudab teljeskaala taas erinevaks. Kahe või enama joonise telgede skaala sidumiseks kasuta võimalust Seotud suurendus.

### Kerimismenüü

Joonise kerimise võimalusi saab kasutada joonisel hiire parema nupuga klõpsates ja kontekstimenüüst alammenüüd Keri valides. Sealsed võimalused ja kiirklahvid ei peaks põhjalikumat seletust vajama. Eeldades mittelogaritmilise teljeskaala kasutamist kerib iga võimalus joonist valitud suunas korraga X-telje parajasti kehtiva pikkuse kümnendiku osa võrra (paremale või vasakule kerides) või Y-telje pikkuse veerandi osa võrra (üles või alla kerides).

KKiireks liikumiseks piki X-telge edasi või tagasi vali käsk 1 ekraan tagasi või 1 ekraan edasi menüüst Vahemik. Selle asemel võib tarvitada ka kiirklahve Ctrl Nool vasakule ja Ctrl Nool paremale.

### Seotud suurendus

Kaht või enamat omavahel seotud joonist vaadates (näiteks kaks samast ajavektorist sõltuvat kõverat eraldi joonistel) võib vahel olla kasulik jooniseid ühtmoodi suurendada või kerida. Seda võimaldab &kst; seotud suurenduse võimalus. Selle aktiveerimiseks klõpsa väikest ruudukest nende jooniste ülemises parempoolses nurgas, mida soovid omavahel seostada. Ruudukesed muutuvad mustaks, mis tähistabki nende omavahelist seotust (vaata pilti).

Joonisedialoogi ülaosa
Joonisedialoogi ülaosa

Seotud joonistegrupi mingi joonisel ettevõetud suurendus- või kerimistoiming sooritatakse kohe ka grupi teistel joonistel. Joonise eemaldamiseks grupist klõpsa lihtsalt uuesti joonise ülemises paremas nurgas asuval väikesel ruudukesel. See muutub valgeks, andes nii märku, et joonis ei ole ühegi muu joonisega seotud.

### Andmete kasutamine reaalajas

&kst; pakub ka spetsiaalseid suurendus- ja kerimisvõimalusi reaalajas või siis &kst; töötamise ajal uuenevate andmete kasutamise hõlbustamiseks. Neid saab kasutada koos tavaliste suurendus- ja kerimisvõimalustega.

#### Jooniste automaatne uuendamine

Joonise automaatseks uuendamiseks andmete lisandumisel faili lõppu vali käsk Loe alates lõpust menüüst Vahemik. Joonis hakkab perioodiliselt paremale kerima, et näidata uusi andmepunkte. Uuendamisintervalli saab määrata, kui valida Kst seadistamine... menüüst Seadistused. Määra intervall väljal Joonise uuendamise taimer.

#### Jooniste uuendamise peatamine

Jooniste automaatse uuendamise peatamiseks vali käsk Paus menüüst Vahemik. Suurendamist ja kerimist saab ette võtta ka siis, kui uuendamist ei toimu. Kui valida käsk Loe alates lõpust menüüst Vahemik, taastatakse automaatne uuendamine.

#### Andmevalimite vahemiku muutmine

Vektoritega seotud valimivahemiku seadistuste kiireks muutmiseks vali käsk Muuda andmevalimi vahemikke menüüst Vahemik. Vali üks või enam vektorit, muuda nende seadistusi ja klõpsa muudatuste salvestamiseks nupule Rakenda. Samalaadsed seadistused leiab dialoogist Vektorite muutmine.

## Joonise paigutuse muutmine

Joonised on &kst; aknas paigutatud kihtidesse. Iga joonis asetseb ühel kihil, iga kiht sisaldab ühe joonise. Sel moel võivad joonised ka kattuda, kusjuures näha on kõrgema kihi joonised, madalamad kihid aga jäävad nende taha varju. Jooniste paigutuse muutmiseks &kst; aknas tuleb sisse lülitada paigutusrežiim. Seda saab teha, kui valida käsk Paigutusrežiim menüüst Joonised.

### Paigutusrežiimi kontekstimenüü

Paigutusrežiimi korral avab klõps hiire parema nupuga joonisel veidi teistsuguse kontekstimenüü, mida allpool tutvustamegi.

Kustuta

  Kustutab joonise.

Too esile

  Toob joonise ühe kihi võrra ettepoole.

Vii taha

  Viib joonise ühe kihi võrra tahapoole.

Too kõige ette

  Tõstab joonise kõige esimesse kihti, kus see on kindlasti näha.

Vii kõige taha

  Saadab joonise kõige alumisse kihti.

Nimeta ümber...

  Selle valimisel avatakse dialoog, kus saab muuta joonise unikaalset nime.

Puhasta paigutus

  Korraldab joonised aktiivses aknas ümber paanidena, et joonised üksteist ei kataks. See toiming rakendub kõigile aktiivse akna joonistele.

### Jooniste liigutamine ja nende suuruse muutmine

Jooniste liigutamine ja nende suuruse muutmine paigutusrežiimis sarnaneb tavaliste akende liigutamise ja suuruse muutmisega. Joonise liigutamiseks klõpsa lihtsalt vajalikul joonisel ja lohista see soovitud kohta. Liigutamise ajal on näha ka joonise kontuur. Jooniseid võib aktiivses aknas lohistada mis tahes kohta. Joonise suuruse muutmiseks vii hiirekursor joonise mis tahes serva või nurka. Kursor muudab kuju, andes märku, et nüüd saab joonise suurust muuta. Klõpsa ja lohista joonise kontuuri, kuni see omandab sulle meelepärase kuju ja suuruse.

## Akende kasutamine

&kst; kasutab Kmdi-le tuginedes paindlikku akende paigutust. Jooniste sättimine erinevatesse akendesse lubab neid tõhusamalt kasutada.

### MDI režiimid

Valida saab nelja MDI (mitmedokumendiline liides) režiimi vahel. Selle valimiseks vali mõni alammenüüs MDI režiim... olev kirje (menüüs Aken). Valitud MDI režiimi rakendatakse otsekohe. Järgnevalt tutvustame režiime lähemalt.

#### Tipptaseme režiim

Tipptaseme režiim on traditsiooniline &kde; rakendustes pruugitav režiim. Selle korral on emaaken (see sisaldab peamenüüd, tööriistaribasid ja olekuriba) lahutatud jooniseakendest. Jooniseaknad, mis on küll funktsionaalselt seotud peaaknaga, on töölaual eraldi akendena.

Kiireks liikumiseks jooniseakende vahel tipptaseme režiimis saab kasutada emaakna nuppe (vaata pilti).

Akende lülitamine tipptaseme režiimis
Akende lülitamine tipptaseme režiimis

#### Alamraami režiim

Alamraami režiimis on kõik jooniseaknad &kst; peaakna sees ja nende suurust saab individuaalselt muuta. Igal jooniseaknal on nupud nende minimeerimiseks, maksimeerimiseks, sulgemiseks ja dokkimiseks. Ka &kst; peaaken võimaldab jooniseaknaid korraldada. Toome ära iga jooniseakna ülemises paremas nurgas asuvate nuppude kirjelduse:

  Haagib jooniseakna lahti. Lahtihaagitud aken ei asu enam &kst; peaaknas, vaid vahetult töölaual.

  Akent saab dokkida või lahti haakida ka selle nime alammenüüs Doki/haagi lahti valides (menüüs Aken). See on ka ainus viis dokkida lahtihaagitud akent.

  Minimeerib jooniseakna. Kuna jooniseaken asub &kst; peaaknas, minimeerib sellel nupul klõpsamise akna &kst; akna tiitliribale.

  Maksimeerib jooniseakna. See haarab sellisel juhul enda alla kogu &kst; peaakna.

  Sulgeb joonise akna.

Kiireks liikumiseks jooniseakende vahel alamraami režiimis saab kasutada emaakna nuppe (vaata pilti).

Akende lülitamine tipptaseme režiimis
Akende lülitamine tipptaseme režiimis

Jooniseakende korraldamiseks &kst; peaaknas saab kasutada nende paigutamise võimalusi alammenüüs Sea paanidena... (menüüs Aken). Järgnevalt tutvustamegi neid võimalusi.

Kaskaadi aknad

  Seab aknad kaskaadi alates ülemisest vasakust nurgast, säilitades akende originaalsuuruse.

Kaskaadi aknad

  Seab aknad kaskaadi alates ülemisest vasakust nurgast, kuid muudab iga akna suurust nii, et selle alumine parem nurk ulatuks &kst; peaakna alumisse paremasse nurka.

Maksimeeri püstsuunas

  Muudab kõigi akende suurust, andes neile maksimaalse kõrguse. Akende laiust ei muudeta.

Maksimeeri laiuti

  Muudab kõigi akende suurust, andes neile maksimaalse laiuse. Akende kõrgust ei muudeta.

Mittekattuvate paanidena

  Korrastab aknad paanidena, nii et ükski aken teisega ei kattuks ja kõik aknad oleks võimalikult ruudukujulised.

Kattuvate paanidena

  Korrastab aknad kolme või nelja pinusse sõltuvalt akende arvust ja &kst; peaakna suurusest.

Paanidena püstjoones

  Korrastab aknad paanidena, nii et igal aknal oleks maksimaalne kõrgus ja ükski aken ei kataks teist.

#### Kaartidega režiim

Kaartidega režiimis seatakse kõik jooniseaknad &kst; peaaknas erinevatele kaartidele. Selles režiimis saab jooniseaknaid üksikult liigutada või nende suurust muuta — seda piirab ainult &kst; peaakna suurus ja kuju.

Jooniseakende vahel liikumiseks kaartidega režiimis saab klõpsata akendele vastavates kaartides olevate nuppudele (vaata pilti).

Akende lülitamine kaartidega režiimis
Akende lülitamine kaartidega režiimis

#### IDEAl režiim

IDEAl režiim sarnaneb kaartidega režiimile.

### Akende loomine ja kustutamine

Uut akent saab &kst;-s luua mitmel viisil. Uue tühja akna loomiseks vali käsk Uus aken menüüst Fail. Sul palutakse anda uuele aknale unikaalne nimi. Uue akna saab luua ka uut joonistatavat andmeobjekti luues. Vaata lähemalt osa Kõvera paigutus.

Olemaoleva akna kustutamiseks vali lihtsalt käsk Sulge menüüst Aken. Kõigi &kst; avatud akende sulgemiseks vali käsk Sulge kõik menüüst Aken.

Akna kustutamisel kustutatakse ka kõik selles aknas olnud joonised. Andmeobjekte, näiteks kõveraid, siiski ei kustutata.

### Jooniste lisamine ja eemaldamine akendes

Praegu ei ole võimalik liigutada jooniseid ühest aknast teise.