# Tööriistariba ja kiirklahvid

Selles peatükis kirjeldame &kst; mitmesuguseid aegasäästvaid ja mugavust lisavaid võimalusi.

## Tööriistariba

Tööriistariba võimaldab kiiresti ja mugavalt kasutada &kst; kõige enam tarvisminevaid menüükäske. Tööriistariba nägemiseks või peitmiseks kasuta käsku Tööriistariba näitamine menüüs Seadistused.

### Tööriistariba menüü

Tööriistariba menüü, mille saab avada hiire parema nupu klõpsuga tööriistaribal, sisaldab käske tööriistariba paigutuse, välimuse ja käitumise muutmiseks. Allpool kirjeldame selle menüü võimalusi.

#### Asend

Alammenüü Asend sisaldab tööriistariba paigutust määravaid käske.

Üleval

  Dokib tööriistariba &kst; akna ülaserva.

Vasakul

  Dokib tööriistariba &kst; akna vasakusse serva.

Paremal

  Dokib tööriistariba &kst; akna paremasse serva.

All

  Dokib tööriistariba &kst; akna allserva.

Peidetud

  Peidab tööriistariba, muutes selle &kst; akna ülaosas asuvaks peeneks ribaks. Tööriistariba taasnägemiseks klõpsa endiselt nähtavale sangale.

Tööriistariba võib ka lohistada, haarates selle serval asuvast sangast. Tööriistariba lohistamisel mõne &kst; akna serva lähedale haarab serv sellest kinni. Lohistamisel mujale muutub tööriistariba aga hõljuvaks.

#### Teksti asend

Alammenüü Teksti asend määrab, kas ja kuidas näidatakse tööriistaribal teksti ja ikoone.

Ainult ikoonid

  Teksti ei näidata, näha on ainult ikoonid. Siiski saab iga ikooni teksti näha kohtspikritena (neid näeb siis, kui jätta hiirekursor mõneks hetkeks ikooni kohale seisma).

Ainult tekst

  Tööriistaribal ikoone ei näidata, näha on ainult vastavad tekstikirjed.

Tekst ikoonide kõrval

  Näidatakse kõiki ikoone, vastav tekst on ikoonidest paremal pool.

Tekst ikoonide all

  Näidatakse kõiki ikoone, vastav tekst on ikoonidest allpool.

#### Ikooni suurus

Alammenüü Ikooni suurus määrab tööriistaribal näidatavate ikoonide suuruse. Neil valikutel ei ole mingit tähendust, kui alammenüüs Teksti asend on valitud võimalus Ainult tekst.

Vaikeväärtus

  Kasutatakse igale ikoonile vaikimisi määratud suurust.

Väike (16x16)

  Kõik ikoonid on ruudukujulised, suurusega 16x16 pikslit.

Keskmine (22x22)

  Kõik ikoonid on ruudukujulised, suurusega 22x22 pikslit.

Suur (32x32)

  Kõik ikoonid on ruudukujulised, suurusega 32x32 pikslit.

## Kohandatud kiirklahvid

&kst; veelgi tõhusamaks kasutamiseks võid määrata just iseendale meelepärased kiirklahvid. Nende muutmiseks vali käsk Kiirklahvide seadistamine... menüüst Seadistused. Ilmub selline dialoog.

Kiirklahvide seadistustedialoog
Kiirklahvide seadistustedialoog

Dialoog toob ära saadaolevad toimingud ja nendega seotud kiirklahvid. Igale toimingule järgneb kaks kiirklahvi — esmane ja alternatiivne. Mõlemat võib kasutada just oma äranägemise järgi. Toimingule kiirklahvi määramiseks klõpsa loendis vajalikule reale. All on sektsioonis Valitud toimingu kiirklahv näha kolm võimalust:

Puudub

  Selle valimisel ei ole valitud toiminguga seotud ükski kiirklahv.

Vaikimisi

  Selle valimisel kasutatakse valitud toimingule vaikimisi määratud kiirklahvi. Pane tähele, et mitte kõigile toimingutele ei ole vaikimisi kiirklahvi määratud.

Kohandatud

  Selle valimisel saab valitud toimingule määrata meelepärase kiirklahvi.

Kui valid võimaluse Kohandatud, avaneb kiirklahvi määramise dialoog (teine võimalus selle avamiseks on klõpsata paremal asuvale klahvikujulisele nupule).

Kiirklahvi määramise dialoog
Kiirklahvi määramise dialoog

Vaikimisi on sees võimalus Automaatne sulgemine, mis tähendab, et kui oled sisestanud klahvikombinatsiooni, salvestatakse see automaatselt ja dialoog suletakse. Kui soovid veidi katsetada, võid selle võimaluse välja lülitada.

Klahvikombinatsiooni määramiseks vali Esmane või Alternatiiv. Kui soovid määrata klahvide jada, märgi ära Multiklahv. Seejärel sisesta klahvikombinatsioon või nende jada, mida soovid valitud toimingu korral kasutada. Kui oled valmis, klõpsa nupule OK.

Kui valid multiklahvi võimaluse, ilmub pärast esimese klahvi vajutamist väike menüü, mis näitab võimalikke kiirklahvi lõpuleviimise valikuid. Uut klahvi klõpsates saab loendi valikuid filtreerida. Selline loend võib olla tulus määratud kiirklahvide meenutamiseks.

Multiklahviga seotud toiming teostatakse otsekohe, kui vajutatud klahvi(de)le vastab ainult üks toiming. Kui oled näiteks määranud multiklahvi ABC ja ühtegi muud multiklahvi ei ole määratud, sooritatakse kiirklahviga seotud toiming kohe pärast seda, kui vajutatakse A.